**Škoda 17Tr** je typom česko-slovenského trolejbusu. Tento model (spoločne s autobusom Karosa B 831) bol vyrobený v rámci projektu normalizácie vozidiel MHD spoločnosťami Škoda a Karosa v polovici 80. rokov 20. storočia.

Dejiny
------

V roku 1983 bol vládou ČSSR schválený projekt tzv. normalizovanej rady vozidiel MHD (druhý podobný návrh po neúspešnom pokuse zo 60. rokov Škoda T 11 / Karosa ŠM 11). Cieľom tejto úlohy, ktorej sa zúčastnili národné podniky Škoda Ostrov a Karosa Vysoké Mýto, bolo vytvoriť vozidlo, ktoré by bolo vyrábané ako autobus aj ako trolejbus. Hlavnou požiadavkou bolo čo najväčšie použitie zhodných dielov. Práce začali na trolejbusu 14Tr a autobusu B 731, výsledkom projektu sa nakoniec stal trolejbus s označením 17Tr a autobus B 831. Zámer sa ale nepodaril. Po revolúcii bol celý projekt normalizácie zrušený (celkom boli vyrobené 3 vozy 17Tr a 3 vozy B 831). Podľa pôvodného konceptu mali byť vyrábané aj dvojčlánkové (Škoda 18Tr) a trojčlánkové (Škoda 19Tr) vozy.

Konštrukcia
-----------

Voz 17Tr je dvojnápravový trolejbus sa polosamonosnou karosériou, ktorá je zložená z panelov. V pravej bočnici sú umiestnené troje dvojkrídlové výklopné dvere. Dizajnéri z podniku Karosa (tá mala na starosť výrobu karosérií pre autobusy i trolejbusy) vytvorili pomerne nadčasový dizajn vozu. Boli použité aj nové technológie napr. plasty. Dôraz bol takisto kladený na zníženie úrovne vonkajšieho i vnútorného hluku vozu. V interiéri sa objavili novo skonštruované sedačky pre cestujúcich (už štandardne umiestnené priečne).

Prototypy
---------

Škoda 17Tr v Technickom múzeu v Brne
Škoda 17Tr v Plzni
Na konci roku 1987 bol postavený prvý voz 17Tr. Išlo o funkčný vzoriek, ktorý bol ako jediný zo všetkých troch postavených trolejbusov tohto typu dokončený. Po vyrobení bol skúšaný u výrobcu. Následne bol niekoľko rokov odstavený a v polovici 90. rokov bol podrobený ďalším skúškam (tentoraz išlo o nový asynchrónny pohon). Po ich ukončení bol odpredaný Dopravnému podniku Ostrava (DPO). Atypická výzbroj bola nahradená štandardnou z trolejbusu 14Tr, voz bol kompletne opravený a v roku 2000 bol zaradený do prevádzky pod evidenčným číslom 3903. V júni 2007 bol ako posledný svojho typu vyradený a potom bol odovzdaný do brnianskeho Technického múzea.

Karoséria prvého prototypu bola vyrobená v roku 1989. Nedokončený voz bol o tri roky neskôr predaný do Ostravy, kde bol po kompletizácii a obdržaní elektrickej výzbroje z vozu 14Tr v roku 1996 sprevádzkovaný. Dostal evidenčné číslo 3901 a v prevádzke sa udržal desať rokov. V roku 2006 bol vyradený, odkúpený Škodou Electric a odovzdaný podnikovému múzeu Škody. Po zániku Múzea Škoda na konci roku 2008 bol dlhodobo zapožičaný ŠKODA-BUS klubu Plzeň ako exponát Múzea dopravy v Strašiciach.

Druhý (aj nedokončený) prototyp trolejbusu 17Tr bol vyrobený v roku 1990. Karosériu vozu odkúpil v roku 1992 podnik ČKD Trakce, ktorý voz dokončil. Trolejbus, ktorý bol označený ako Tr831.03, bol bez cestujúcich skúšaný v Brne a Hradci Králové. Po skúškach bol predaný do Ostravy, kde bol po dosadení štandardnej elektrickej výzbroje typu 14Tr zaradený do prevádzky v roku 1998. Pod evidenčným číslom 3902 bol v prevádzke do roku 2006, kedy bol prevedený medzi historické vozidlá DPO. Medzi rokmi 2014 – 2017 prebiehala oprava vozu do pôvodného stavu po zaradení do prevádzky.

Dodávky trolejbusov
-------------------

| Súčasný štát | Mesto | Stránka | Typ | Roky dodávok | Počet vozov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Česko Česko | Ostrava | stránka | 17Tr | 1993 – 1999 | 3 | 3901–3903 | výzbroj 14Tr |  |

Historické vozy
---------------

| Pôvodná prevádzka | Evidenčnéčíslo | súčasný majiteľ | Typ | Rokvýroby | Historickýod roku | Poznámka | Zdroj |
| --- | --- | --- | --- | --- | --- | --- | --- |
| Ostrava | 3901 | Škoda Plzeň | 17Tr | 1989 | 2006 | Od 2008 prenajatý Škoda-Bus klubu Plzeň (múzeum dopravy Strašice) |  |
| 3902 | DPO | 17Tr | 1990 | 2006 |  |  |
| 3903 | TMB | 17Tr | 1988 | 2007 |  |  |

Referencie
----------

1. ↑   *DP Ostrava - vozový park typ: 17Tr* [online]. Seznam-autobusu.cz, [cit. 2012-12-04]. Dostupné online.
2. ↑   *Vůz Škoda-Bus klub Plzeň #3901 (Škoda 17Tr)* [online]. seznam-autobusu.cz, [cit. 2019-10-04]. Dostupné online.
3. ↑   *Vůz DP Ostrava #3902 (Škoda 17Tr)* [online]. seznam-autobusu.cz, [cit. 2019-10-04]. Dostupné online.
4. ↑   *Vůz TMB #3903 (Škoda 17Tr)* [online]. seznam-autobusu.cz, [cit. 2019-10-04]. Dostupné online.

* *Tento článok je čiastočný alebo úplný preklad článku Škoda 17Tr na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Škoda 17Tr**

| * z
* d
* u
Trolejbusy vyrábané spoločnosťou Škoda v Plzni a v Ostrove nad Ohří |
| --- |
| Štandardné vozy | 
* 1Tr
* 2Tr
* 3Tr
* 6Tr
* 7Tr
* 8Tr
* 9Tr
* T 11
* 14Tr (TV – 14Tr)
* 14TrM
* 14TrE
* 14TrSF
* 17Tr
* 21Tr
* 24Tr
* 26Tr
* 28Tr
* 30Tr
* 32Tr

 |  |
| Kĺbové vozy | 
* 15Tr
* 15TrM
* 15TrSF
* 22Tr (22TrG)
* 25Tr
* 27Tr
* 31Tr
* 33Tr
* 35Tr

 |
| Ďalšie typy | 
* Sanos 115Tr
* Sanos 200Tr
* ŠEAL 100

 |
| Autobusy | 21Ab |
| Nerealizované trolejbusy Škoda |